



 คู่มือการดำเนินงานโครงการ

 โครงการวิจัยและพัฒนาโรงเรียนต้นแบบด้านกระบวนการจัดการชั้นเรียน

 สถานศึกษาขั้นพื้นฐาน จังหวัดสมุทรสงคราม ปีงบประมาณ 2555

 นักวิจัยโครงการชุดที่ 2



ภายใต้โครงการวิจัยและพัฒนาโรงเรียนต้นแบบด้านการบริหารจัดการสู่ความเป็นเลิศ

ตามปรัชญาการจัดการคุณภาพทั่วทั้งองค์กร

มหาวิทยาลัยราชภัฏสวนสุนันทา 2555

 โครงการพัฒนาโรงเรียนต้นแบบด้านกระบวนการจัดการชั้นเรียน

ภายใต้โครงการวิจัยและพัฒนาโรงเรียนต้นแบบด้านการบริหารจัดการสู่ความเป็นเลิศตามปรัชญาการจัดการคุณภาพทั่วทั้งองค์กร 2555

มหาวิทยาลัยราชภัฏสวนสุนันทา

ตอนที่1 ข้อมูลพื้นฐาน

**1.ชื่อโครงการ**

 โครงการวิจัยและพัฒนาโรงเรียนต้นแบบด้านกระบวนการจัดการชั้นเรียน

2.**เจ้าของโครงการ**

 (ก) มหาวิทยาลัยราชภัฏสวนสุนันทา กรุงเทพมหานคร

 (ข) สำนักงานเขตพื้นที่การศึกษา จังหวัดสมุทรสงคราม

**3.คณะนักวิจัย**

 (ก)ผู้รับผิดชอบกระบวนการจัดกิจกรรมพัฒนาผู้เรียนของสถานศึกษาขั้นพื้นฐานสู่ความเป็นเลิศด้วยปรัชญาการจัดการคุณภาพทั่วทั้งองค์กร

 1.รศ.มาลี พัฒนกุล 2.ผ.ศ.พิมใจ โอภานุรักษธรรม 3.นส.น้ำผึ้ง ตั้งธนชัย

 (ข)ผู้รับผิดชอบกระบวนการบริหารจัดการสื่อและนวัตกรรมของสถานศึกษาขั้นพื้นฐานสู่ความเป็นเลิศด้วยปรัชญาการจัดการคุณภาพทั่วทั้งองค์กร

1.อจ.วัชระ สังโขบล 2.อจ.สุดารัตน์ ศรีมา 3.อจ.ศุภวรรณ เพชรอำไพ 4.อจ.กรกมล ชูช่วย 5.นส.จิตรานุช เสมา

 (ค)ผู้รับผิดชอบกระบวนการจัดการการเรียนรู้ที่เน้นผู้เรียนเป็นสำคัญของสถานศึกษาขั้นพื้นฐานสู่ความเป็นเลิศด้วยปรัชญาการจัดการคุณภาพทั่วทั้งองค์กร

 1.ผศ.นวรัตน์ สมนาม 2.นักศึกษาปริญญาโท 1 ราย

 (ง)ผู้รับผิดชอบกระบวนการบริหารจัดการงานวิจัยในชั้นเรียนของสถานศึกษาขั้นพื้นฐานสู่ความเป็นเลิศด้วยปรัชญาการจัดการคุณภาพทั่วทั้งองค์กร

1.ผศ.ดร.กฤษดา กรุดทอง 2.อจ.สำราญ ปิ่นทอง 3.นส.ฝอยทอง สาครวรรณศักดิ์

4.สถานศึกษาที่เข้าร่วมโครงการ

1.โรงเรียนวัดบางจะเกร็ง 2.โรงเรียนวัดบางขันแตก 3.โรงเรียนวัดโรงธรรม มิตรภาพ70 4.โรงเรียนทีปังกรณ์วิทยาพัฒน์ฯ 5.โรงเรียนเมธีชุณหวัณ(มัธยม)

6.โรงเรียนวัดบางกระพ้อม 7.โรงเรียนวัดช่องลมวรรณาราม 8.โรงเรียนวัดเสด็จ 9.โรงเรียนวัดคู้สนามจันทร์ 10.โรงเรียนวัดช่องลม(ธรรมโชติ)

**ตอนที่2 หลักการและเหตุผล**

**1.บทนำ**

 (1)มหาวิทยาลัยวิทยาลัยราชภัฏสวนสุนันทาได้ร่วมกับเขตพื้นที่การศึกษาจังหวัดสมุทรสงครามจัดทำ ‘โครงการวิจัยและพัฒนาโรงเรียนต้นแบบด้านการบริหารจัดการสู่ความเป็นเลิศตามปรัชญาการจัดการคุณภาพทั่วทั้งองค์กร’ ขึ้น ตามหลักการที่ว่า โรงเรียนเป็นองค์กรทางการศึกษาที่มีภารกิจในการจัดการเรียนรู้แก่เด็กและเยาวชน ที่สามารถพัฒนาไปสู่สถาบันการจัดการศึกษาที่มีคุณภาพได้โดยใช้หลักปรัชญาการจัดการคุณภาพทั่วทั้งองค์กร(Total Quality Management) เพื่อให้สถานศึกษามีกระบวนการบริหารจัดการที่เป็นเลิศ จนสามารถเป็น ‘โรงเรียนต้นแบบ’ ได้

 (2)มหาวิทยาลัยมุ่งพัฒนากระบวนการบริหารจัดการต่างๆภายในสถานศึกษา เพื่อให้สถานศึกษาสามารถปฏิบัติภารกิจในการจัดการศึกษาเพื่อให้ผู้เรียนเกิดการเรียนรู้ได้ตามเกณฑ์การประกันคุณภาพการศึกษา ทั้งในส่วนของกระบวนการหลักคือกระบวนการจัดการชั้นเรียนและในส่วนกระบวนการสนับสนุนคือกระบวนการบริหารศึกษาในโรงเรียน ในโครงการวิจัยและพัฒนาโรงเรียนต้นแบบด้านการจัดการชั้นเรียนนี้ มหาวิทยาลัยราชภัฏสวนสุนันทามุ่งการพัฒนาที่กระบวนการจัดการเรียนรู้(Process of Learning Management)ของครูในระดับชั้นเรียน ตามหลักปรัชญาการจัดการคุณภาพทั่วทั้งองค์กรที่มุ่งพัฒนาคุณภาพโดยใช้หลักการสำคัญ 3 ประการคือ หลักการมีการปรับปรุงกระบวนการอย่างต่อเนื่อง หลักการปรับปรุงที่มีส่วนร่วมของทุกภาคส่วน และหลักการปรับปรุงที่มุ่งเน้นการให้ความสำคัญกับผู้รับบริการ

 (3)ในปี 2555 นี้ มหาวิทยาลัยวิทยาลัยราชภัฏสวนสุนันทาได้จัดทำโครงการวิจัยและพัฒนาโรงเรียนสังกัดสถานศึกษาขั้นพื้นฐาน จังหวัดสมุทรสงครามขึ้นเป็นปีที่ 3 โดยเริ่มมาตั้งแต่ปี พศ. 2553 ต่อเนื่องมาถึงปีปัจจุบัน ทั้งนี้เพื่อให้การกระบวนการจัดการชั้นเรียนที่พัฒนาขึ้นไว้ในปีแรกได้รับปรับปรุงและพัฒนาอย่างต่อเนื่องตามหลักปรัชญาการจัดการคุณภาพทั่วทั้งองค์กร ซึ่งจะนำไปสู่การพัฒนากระบวนการให้มีคุณภาพเป็นเลิศและเป็นต้นแบบได้ต่อไป

**2.วัตถุประสงค์ของโครงการ**

 (1)พัฒนากระบวนการจัดการชั้นเรียนในสถานศึกษาขั้นพื้นฐานสู่ความเป็นเลิศตามหลักปรัชญาการจัดการคุณภาพทั่วทั้งองค์กร

 (2)หาประสิทธิภาพของกระบวนการจัดการชั้นเรียนในสถานศึกษาขั้นพื้นฐาน ภายหลังการทดลองปฏิบัติการจริงในชั้นเรียน

3.เป้าหมายของโครงการ

(1)โรงเรียนเป็นต้นแบบด้านการจัดการชั้นเรียน

(2)ครูมีกระบวนการจัดการชั้นเรียนได้ตามเกณฑ์มาตรฐานการประกันคุณภาพการศึกษาภายใน

(3)นักเรียนมีคุณภาพตามเกณฑ์มาตรฐานการประกันคุณภาพการศึกษาภายใน

4.ระยะเวลาของโครงการ

 1 ปี (มกราคม-กันยายน 2555)

**5.ขอบเขตของโครงการ**

 กระบวนการจัดการชั้นเรียน จำแนก 4 กระบวนการ ได้แก่ (1)กระบวนการจัดกิจกรรมพัฒนาผู้เรียน (2)กระบวนการจัดสื่อและเทคโนโลยีการเรียนรู้ (3)กระบวนการจัดการเรียนรู้ที่เน้นผู้เรียนเป็นสำคัญและ(4)กระบวนการจัดการงานวิจัยในชั้นเรียน

**6.นิยามคำศัพท์**

 (1)กระบวนการจัดการชั้นเรียนที่เป็นเลิศ หมายถึง ขั้นตอนและกิจกรรมการปฏิบัติงานในชั้นเรียนที่นำไปใช้และเกิดผลสำเร็จตามตัวบ่งชี้และมาตรฐานที่กำหนด

(2)โรงเรียนต้นแบบด้านการจัดการชั้นเรียน หมายถึง สถานศึกษาที่มีกระบวนการปฏิบัติที่เป็นเลิศด้านการจัดการชั้นเรียน

(3)ประสิทธิภาพของกระบวนการจัดการชั้นเรียน หมายถึง ค่าร้อยละของระดับความพึงพอใจของครูที่มีต่อกระบวนการจัดการชั้นเรียนที่พัฒนาขึ้นมาใช้งาน

**7.ผลผลิตของโครงการ**

 (1)ได้กระบวนการจัดการชั้นเรียนที่เป็นเลิศ 4 กระบวนการ

(2)ได้โรงเรียนต้นแบบด้านการจัดการชั้นเรียน 7 แห่ง

**ตอนที่3 กรอบความคิด**

 **1.ชั้นเรียนที่มีคุณภาพเป็นเลิศ**

 (1)คำว่า ‘ชั้นเรียน’ หมายถึงสถานที่ครูใช้จัดประสบการณ์การเรียนรู้แก่ผู้เรียนเพื่อให้ผู้เรียนเกิดการพัฒนาหรือเจริญงอกงามในด้านความรู้ ความสามารถ ทักษะ เจตคติและคุณลักษณะต่างๆ

 (2)คำว่า ‘ชั้นเรียนที่มีคุณภาพเป็นเลิศ’ หมายถึงสถานที่ครูใช้จัดประสบการณ์การเรียนรู้แล้วผู้เรียนเกิดการพัฒนาหรือเจริญงอกงามในด้านต่างๆครบถ้วนตามที่มาตรฐานด้าน‘คุณภาพผู้เรียน’ ที่กำหนดไว้ในมาตรฐานการศึกษาขั้นพื้นฐานเพื่อการประกันคุณภาพภายในของสถานศึกษา มาตรฐานที่1-2-3-4-5-6 ดังภาพ

มาตรฐานและตัวบ่งชี้ด้านคุณภาพผู้เรียน

|  |
| --- |
| **มาตรฐานที่ ๑ ผู้เรียนมีสุขภาวะที่ดีและมีสุนทรียภาพ** |
| 1.1 มีสุขนิสัยในการดูแลสุขภาพและออกกำลังกาย สม่ำเสมอ1.2 มีน้ำหนัก ส่วนสูง และมีสมรรถภาพทางกายตามเกณฑ์มาตรฐาน1.3 ป้องกันตนเองจากสิ่งเสพติดให้โทษและหลีกเลี่ยงตนเองจากสภาวะที่เสี่ยงต่อความรุนแรง 1.4 เห็นคุณค่าในตนเอง มีความมั่นใจ กล้าแสดงออกอย่างเหมาะสม1.5 มีมนุษยสัมพันธ์ที่ดีและให้เกียรติผู้อื่น 1.6 สร้างผลงานจากการเข้าร่วมกิจกรรมด้านศิลปะ ดนตรี/นาฏศิลป์ กีฬา/นันทนาการ  |
| **มาตรฐานที่ ๒ ผู้เรียนมีคุณธรรม จริยธรรม และค่านิยมที่พึงประสงค์** |
| 2.1 มีคุณลักษณะที่พึงประสงค์ตามหลักสูตร2.2 เอื้ออาทรผู้อื่นและกตัญญูกตเวทีต่อผู้มีพระคุณ2.3 ยอมรับความคิดและวัฒนธรรมที่แตกต่าง2.4.ตระหนัก รู้คุณค่า ร่วมอนุรักษ์และพัฒนาสิ่งแวดล้อม |
| **มาตรฐานที่ ๓ ผู้เรียนมีทักษะในการแสวงหาความรู้ด้วยตนเอง รักเรียนรู้และพัฒนาตนเอง**  |
| 3.1 มีนิสัยรักการอ่านและแสวงหาความรู้ด้วยตนเองจากห้องสมุด แหล่งเรียนรู้ และสื่อต่างๆ รอบตัว 3.2 มีทักษะในการอ่าน ฟัง ดู พูด เขียน และตั้งคำถามเพื่อค้นคว้าหาความรู้เพิ่มเติม 3.3 เรียนรู้ร่วมกันเป็นกลุ่ม แลกเปลี่ยนความคิดเห็นเพื่อการเรียนรู้ระหว่างกัน  |

|  |
| --- |
| **มาตรฐานที่ ๓ ผู้เรียนมีทักษะในการแสวงหาความรู้ด้วยตนเอง รักเรียนรู้และพัฒนาตนเอง (ต่อ)** |
| 3.4 ใช้เทคโนโลยีในการเรียนรู้และนำเสนอผลงาน |
| **มาตรฐานที่ ๔ ผู้เรียนมีความสามารถในการคิดอย่างเป็นระบบ คิดสร้างสรรค์ ตัดสินใจแก้ปัญหาได้**  |
| 4.1 สรุปความคิดจากเรื่องที่อ่าน ฟัง และดู และสื่อสารโดยการพูดหรือเขียนตามความคิดของตนเอง4.2 นำเสนอวิธีคิด วิธีแก้ปัญหาด้วยภาษาหรือวิธีการของตนเอง4.3 กำหนดเป้าหมาย คาดการณ์ ตัดสินใจแก้ปัญหาโดยมีเหตุผลประกอบ4.4 มีความคิดริเริ่ม และสร้างสรรค์ผลงานด้วยความภาคภูมิใจ |
| **มาตรฐานที่ ๕ ผู้เรียนมีความรู้และทักษะที่จำเป็นตามหลักสูตร** |
| 5.1 ผลสัมฤทธิ์ทางการเรียนเฉลี่ยแต่ละกลุ่มสาระเป็นไปตามเกณฑ์ 5.2 ผลการประเมินสมรรถนะสำคัญตามหลักสูตรเป็นไปตามเกณฑ์ 5.3 ผลการประเมินการอ่าน คิดวิเคราะห์ และเขียนเป็นไปตามเกณฑ์5.4 ผลการทดสอบระดับชาติเป็นไปตามเกณฑ์ |
| **มาตรฐานที่ ๖ ผู้เรียนมีทักษะในการทำงาน รักการทำงาน สามารถทำงานร่วมกับผู้อื่นได้**  |
| 6.1 วางแผนการทำงานและดำเนินการจนสำเร็จ6.2 ทำงานอย่างมีความสุข มุ่งมั่นพัฒนางาน และภูมิใจในผลงานของตนเอง6.3 ทำงานร่วมกับผู้อื่นได้6.4 มีความรู้สึกที่ดีต่ออาชีพสุจริตและหาความรู้เกี่ยวกับอาชีพที่ตนเองสนใจ |

 (3)สถานศึกษาใดสามารถจัดการศึกษาในระดับชั้นเรียนให้ผู้เรียนเกิดมีคุณภาพตามคุณลักษณะข้างต้นนี้ได้อย่างครบถ้วนสมบูรณ์ก็สามารถเรียกได้ว่าเป็น ‘ชั้นเรียนที่มีคุณภาพเป็นเลิศ’

**2.**การจัดการชั้นเรียน

 (1)คำว่า ‘การจัดการชั้นเรียน’ หมายถึง การจัดสภาพการณ์ในชั้นเรียนของครูเพื่อให้ปัจจัยต่างๆที่มีอยู่ในชั้นเรียนเกิดเป็นประสบการณ์การเรียนรู้แก่ผู้เรียน คำว่า ‘ปัจจัยต่างๆที่มีอยู่ในชั้นเรียน’ ได้แก่หลักสูตร ผู้เรียน สื่อทรัพยากรการเรียนรู้ เทคนิควิธีการต่างๆ เป้าหมายของการจัดการชั้นเรียนก็เพื่อการจัดการให้ปัจจัยไปเอื้อให้เกิดเกิดการเรียนรู้ขึ้นในตัวผู้เรียนหรือเจริญงอกงามในทุกๆด้านตามที่หลักสูตรกำหนด

 (2)มาตรฐานการศึกษาขั้นพื้นฐานได้กำหนดมาตรฐานการจัดการศึกษาไว้ 4 ด้าน คือ**มาตรฐานด้านการจัดการศึกษา** **มาตรฐานด้านการสร้างสังคมการเรียนรู้** **มาตรฐานด้านอัตลักษณ์ของสถานศึกษา**และ**มาตรฐานด้านมาตรการส่งเสริม** ผู้บริหาร ครูและคณะกรรมการสถานศึกษาในสถานศึกษามีหน้าที่ใน**การดำเนินงานการศึกษาให้เป็นไปตามข้อกำหนดต่างๆในมาตรฐานทั้งสี่ด้าน ในส่วนของครูมีหน้าที่ในการจัดการศึกษาในระดับชั้นเรียน**ตามที่กำหนดไว้ในมาตรฐานด้านการจัดการศึกษา ในมาตรฐานที่ 7 ที่กำหนดให้ครู ‘ปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล’ ดังภาพ

มาตรฐานการศึกษาขั้นพื้นฐานเพื่อการประกันคุณภาพภายในของสถานศึกษา 5 ด้าน

**ด้านคุณภาพผู้เรียน ( ๓๐ คะแนน**)

มาตรฐานที่ ๑ ผู้เรียนมีสุขภาวะที่ดีและมีสุนทรียภาพ

มาตรฐานที่ ๒ ผู้เรียนมีคุณธรรม จริยธรรมและ ค่านิยมที่พึงประสงค์

มาตรฐานที่ ๓ ผู้เรียนมีทักษะในการแสวงหาความรู้ด้วยตนเอง รักเรียนรู้ และพัฒนาตนเองอย่างต่อเนื่อง

มาตรฐานที่ ๔ ผู้เรียนมีความสามารถในการคิดอย่างเป็นระบบคิดสร้างสรรค์ ตัดสินใจแก้ปัญหาได้

มาตรฐานที่ ๕ ผู้เรียนมีความรู้และทักษะที่จำเป็นตามหลักสูตร

มาตรฐานที่ ๖ ผู้เรียนมีทักษะในการทำงาน รักการทำงานสามารถทำงานร่วมกับผู้อื่นได้ และมีเจตคติที่ดีต่ออาชีพสุจริต

 **มาตรฐานด้านการจัดการศึกษา (๕๐ คะแนน**)

มาตรฐานที่ ๗ ครูปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

มาตรฐานที่ ๘ ผู้บริหารปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

มาตรฐานที่ ๙ คณะกรรมการสถานศึกษา และผู้ปกครอง ชุมชนปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

มาตรฐานที่ ๑๐ สถานศึกษามีการจัดหลักสูตร กระบวนการเรียนรู้ และกิจกรรมพัฒนาคุณภาพผู้เรียนอย่างรอบด้าน

มาตรฐานที่ ๑๑ สถานศึกษามีการจัดสภาพแวดล้อมและการบริการที่ส่งเสริมให้ผู้เรียนพัฒนาเต็มศักยภาพ

มาตรฐานที่ ๑๒ สถานศึกษามีการประกันคุณภาพภายในของสถานศึกษาตามที่กำหนดในกฎกระทรวง

**มาตรฐานด้านการสร้างสังคมการเรียนรู้(๑๐ คะแนน)**

มาตรฐานที่ ๑๓ สถานศึกษามีการสร้าง ส่งเสริม สนับสนุน ให้สถานศึกษาเป็นสังคมแห่งการเรียนรู้

 **มาตรฐานด้านอัตลักษณ์ของสถานศึกษา(๕ คะแนน)**

มาตรฐานที่ ๑๔ การพัฒนาสถานศึกษาให้บรรลุเป้าหมายตามวิสัยทัศน์ ปรัชญาและจุดเน้นที่กำหนดขึ้น

 **มาตรฐานด้านมาตรการส่งเสริม (๕ คะแนน)**

มาตรฐานที่ ๑๕ การจัดกิจกรรมตามนโยบาย จุดเน้น แนวทางการปฏิรูปการศึกษาเพื่อพัฒนาและส่งเสริมสถานศึกษาให้ยกระดับคุณภาพสูงขึ้น

 (5) ในมาตรฐานการประกันคุณภาพการศึกษาที่กำหนดถือว่า ผู้เรียนเกิดการเรียนรู้ตามมาตรฐานด้านคุณภาพผู้เรียน ในมาตรฐานที่ 1-6 ได้ ต้องเกิดจากการบริหารจัดการสถานศึกษาตามมาตรฐานด้าน**การจัดการศึกษา**และด้านอื่นๆของครูและผู้บริหาร ในมาตรฐานที่ 7-15

**3.กระบวนการจัดการชั้นเรียน**

(1)ในโครงการวิจัยนี้กำหนดขอบเขตเรื่องที่ศึกษาไว้ในการจัดการชั้นเรียนเท่านั้น จึงขอกล่าวถึงแนวคิดของกระบวนการจัดการชั้นเรียนของครูต่อไป

(2)ในการจัดการชั้นเรียนของครูตามมาตรฐานด้านการจัดการศึกษาในมาตรฐานที่ 7 กำหนดให้ครูต้องมีการจัดการชั้นเรียนตามตัวบ่งชี้ 9 รายการ ซึ่งครอบคลุม**ถึง**(1)กระบวนการจัดกิจกรรมพัฒนาผู้เรียนของครู (2)กระบวนการจัดการสื่อและนวัตกรรมของของครู (3)กระบวนการการเรียนรู้ที่เน้นผู้เรียนเป็นสำคัญของครู และ(4)กระบวนการจัดการงานวิจัยในชั้นเรียนของของครู ดังตาราง

มาตรฐานด้านการจัดการศึกษาในมาตรฐานที่ ๗

|  |  |
| --- | --- |
| **มาตรฐานการปฏิบัติงานตามบทบาทหน้าที่อย่างมีประสิทธิภาพและเกิดประสิทธิผลของครู** | **กระบวนการจัดการชั้นเรียน** |
| 7.1 ครูมีการกำหนดเป้าหมายคุณภาพผู้เรียนทั้งด้านความรู้ ทักษะกระบวนการ สมรรถนะ และคุณลักษณะที่พึงประสงค์7.2 ครูมีการวิเคราะห์ผู้เรียนเป็นรายบุคคลและใช้ข้อมูลในการวางแผนการจัดการเรียนรู้เพื่อพัฒนาศักยภาพของผู้เรียน | (1)กระบวนการจัดกิจกรรมพัฒนาผู้เรียนของสถานศึกษาขั้นพื้นฐาน  |
| 7.3 ครูออกแบบและการจัดการเรียนรู้ที่ตอบสนองความแตกต่างระหว่างบุคคลและพัฒนาการทางสติปัญญา7.4 ครูใช้สื่อและเทคโนโลยีที่เหมาะสมผนวกกับการนำบริบทและภูมิปัญญาของท้องถิ่นมาบูรณาการในการจัดการเรียนรู้ 7.5 ครูมีการวัดและประเมินผลที่มุ่งเน้นการพัฒนาการเรียนรู้ของผู้เรียน ด้วยวิธีการที่หลากหลาย 7.6 ครูให้คำแนะนำ คำปรึกษา และแก้ไขปัญหาให้แก่ผู้เรียนทั้งด้านการเรียนและคุณภาพชีวิตด้วยความเสมอภาค7.9 ครูจัดการเรียนการสอนตามวิชาที่ได้รับมอบหมายเต็มเวลา เต็มความสามารถ | (2)กระบวนการจัดการสื่อและนวัตกรรมของสถานศึกษาขั้นพื้นฐาน (3)กระบวนการการเรียนรู้ที่เน้นผู้เรียนเป็นสำคัญของสถานศึกษาขั้นพื้นฐาน  |
| 7.7 ครูมีการศึกษา วิจัยและพัฒนาการจัดการเรียนรู้ในวิชาที่ตนรับผิดชอบและใช้ผลในการปรับการสอน | (4)กระบวนการจัดการงานวิจัยในชั้นเรียนของสถานศึกษาขั้นพื้นฐาน  |
| 7.8 ครูประพฤติปฏิบัติตนเป็นแบบอย่างที่ดีและเป็นสมาชิกที่ดีของสถานศึกษา |  |

 (3)ในการที่ครูจะสามารถจัดการชั้นเรียนได้ตามมาตรฐานการจัดการศึกษาในแต่ละตัวบ่งชี้ของมาตรฐานนี้จำเป็นต้องมีการพัฒนากระบวนงาน(Work Process)ที่ดีขึ้นมาให้ครูได้ใช้งานและพัฒนาให้เป็นกระบวนการทำงานที่เป็นเลิศ(Quality Work Process)ต่อไป ถ้าครูสามารถพัฒนากระบวนการจัดการชั้นเรียนได้ตามมาตรฐานและมีการปรับปรุงให้ดีขึ้นๆอยู่ตลอดเวลาแล้ว ก็มั่นใจได้ว่าครูจะมีกระบวนการที่เป็นเลิศและสามารถใช้เป็นกระบวนต้นแบบที่สามารถใช้เป็นมาตรฐานได้

 (4)เมื่อครูมีกระบวนการมาตรฐานด้านการจัดการชั้นเรียนที่เป็นมาตรฐานแล้ว ก็จะเป็นชั้นเรียนต้นแบบให้แก่ครูในสถานศึกษาอื่นนำจัดการศึกษาให้เกิดคุณภาพผู้เรียนได้เช่นเดียวกัน

**4.ระบบกระบวนการจัดการชั้นเรียน**

(1)ในระบบกระบวนการจัดการชั้นเรียนกำหนดให้ประกอบด้วยกระบวนการสำคัญ 4 กระบวนการ คือ(1)กระบวนการจัดกิจกรรมพัฒนาผู้เรียน หมายถึง ขั้นตอนและวิธีการที่ครูใช้คัดเลือกคุณลักษณะที่ต้องการพัฒนาให้เกิดขึ้นในตัวผู้เรียน(ครูต้องการพัฒนาคุณลักษณะผู้เรียนในเรื่องอะไร) (2)กระบวนการพัฒนาสื่อและเทคโนโลยี หมายถึงขั้นตอนและวิธีการพัฒนาให้ได้สื่อและเทคโนโลยีที่ครูต้องการนำมาใช้พัฒนาผู้เรียนให้เกิดคุณลักษณะที่ต้องการ(ครูต้องการใช้สื่อและเทคโนโลยีชนิดใดประเภทใดมาใช้พัฒนาคุณลักษณะผู้เรียน) (3)กระบวนการจัดการเรียนรู้ฯ หมายถึงขั้นตอนและวิธีการจัดการพัฒนาคุณลักษณะผู้เรียนโดยใช้สื่อและเทคโนโลยี(ครูพัฒนาคุณลักษณะผู้เรียนโดยใช้กระบวนการและวิธีการอย่างไร) และ(4)กระบวนการจัดการงานวิจัยในชั้นเรียน หมายถึงขั้นตอนและวิธีการจัดการงานวิจัยหาคุณลักษณะผู้เรียนที่เกิดขึ้นจากการพัฒนาที่ผ่าน มา(ครูพัฒนาคุณลักษณะผู้เรียนได้ผลดีในระดับใด) ระบบแสดงในตารางข้างล่าง

ระบบของกระบวนการจัดการชั้นเรียน

|  |  |  |
| --- | --- | --- |
| กระบวนการ | ผู้รับผิดชอบ | ตัวชี้วัด KQI |
| ผู้บริหาร | ครู | นักเรียน  |
| 1.กระบวนการค้นหากิจกรรมเพื่อพัฒนาผู้เรียน   |  | QWP6 ค้นหาคุณลักษณะของผู้เรียนที่ครูต้องการพัฒนาพัฒนาSTARTTT |  | ครูมีคุณลักษณะผู้เรียนที่ต้องการพัฒนา |
| 2.กระบวนการพัฒนาสื่อและเทคโนโลยี |  |  QWP7 พัฒนาสื่อและทรัพยากรเรียนรู้ที่ใช้พัฒนาคุณลักษณะ  |  | ครูมีสื่อหรือนวัตกรรมที่นำมาใช้พัฒนาผู้เรียน  |
| 3.กระบวนการจัดกิจกรรมพัฒนาผู้เรียน  |  QWP8 จัดกิจกรรมการพัฒนาคุณลักษณะผู้เรียนด้วยสื่อนวัตกรรม |  |  | ครูจัดกิจกรรมพัฒนาผู้เรียน  |
| 4.กระบวนการจัดการงานวิจัยในชั้นเรียน |  |  QWP9 ตรวจสอบผลการพัฒนาคุณลักษณะของผู้เรียน STOP |  | ครูตรวจสอบผลการพัฒนาคุณลักษณะผู้เรียน  |

 (2)ในการจัดการชั้นเรียนทั้งระบบ ประกอบด้วย กระบวนการที่สำคัญ 4 รายการ ได้แก่ QWP6 เป็นกระบวนการจัดกิจกรรมพัฒนาผู้เรียนสู่ความเป็นเลิศ QWP7 เป็นกระบวนการพัฒนาสื่อและเทคโนโลยีการเรียนรู้สู่ความเป็นเลิศ QWP8 เป็นกระบวนการจัดการเรียนรู้ที่เน้นผู้เรียนฯสู่ความเป็นเลิศ QWP9 เป็นกระบวนการจัดการงานวิจัยในชั้นเรียนสู่ความเป็นเลิศ หมายถึง ขั้นตอนและวิธีการจัดการงานวิจัยในชั้นเรียนเพื่อตรวจสอบผลการใช้สื่อเทคโนโลยีในการพัฒนาคุณภาพผู้เรียน

**5.ระบบของกระบวนการบริหารจัดการสถานศึกษาที่เป็นเลิศ**

 (1)การจัดการชั้นเรียนที่เป็นเลิศนี้เป็นส่วนหนึ่งของกระบวนการบริหารจัดการสถานศึกษาสู่ความเป็นเลิศที่ประกอบด้วย (ก)กระบวนการจัดการชั้นเรียนและ(ข)กระบวนการบริหารสถานศึกษา ดังภาพ

 ระบบการบริหารจัดการสถานศึกษาสู่ความเป็นเลิศ

 **โรงเรียนต้นแบบด้านการบริหารจัดการสถานศึกษา**

**๑.กระบวนการบริหารเชิงยุทธศาสตร์**

**๒.กระบวนการบริหารงานวิชาการ ๓.งานบุคคล ๔.งานอาคารสถานที่ ๕.งานประกันคุณภาพ**

**ปรัชญา วิสัยทัศน์ พันธกิจ**

  **๖ ๗ ๘ ๙**

 **กระบวนการจัดกิจกรรม กระบวนการพัฒนาสื่อ กระบวนการจัดกิจกรรม กระบวนการจัดการ**

 **พัฒนาผู้เรียน และเทคโนโลยี ที่เน้นผู้เรียนเป็นสำคัญ งานวิจัยในชั้นเรียน**

**ปรัชญาการจัดการคุณภาพทั่วทั้งองค์กร**

 (2)ในส่วนของกระบวนการบริหารสถานศึกษานั้นดำเนินการในระดับสถานศึกษาโดยผู้บริหารโรงเรียน ได้แก่ (ก)กระบวนการบริหารเชิงยุทธศาสตร์สู่ความเป็นเลิศ (ข)กระบวนการบริหารงานวิชาการสู่ความเป็นเลิศ (ค)กระบวนการบริหารงานบุคคลสู่ความเป็นเลิศ (ง)กระบวนการบริหารงานอาคารสถานที่สู่ความเป็นเลิศ (5)กระบวนการประกันคุณภาพสู่ความเป็นเลิศ

 (3)ในส่วนกระบวนการจัดการชั้นเรียนเป็นการดำเนินการในระดับชั้นเรียนโดยครู กระบวนการจัดการชั้นเรียน ได้แก่ (ก)กระบวนการจัดกิจกรรมพัฒนาผู้เรียนสู่ความเป็นเลิศ (ข)กระบวนการพัฒนาสื่อและเทคโนโลยีการเรียนรู้สู่ความเป็นเลิศ (ค)กระบวนการจัดการเรียนรู้ที่เน้นผู้เรียนฯสู่ความเป็นเลิศ และ(ง)กระบวนการจัดการงานวิจัยในชั้นเรียนสู่ความเป็นเลิศ

ตอนที่4 วิธีดำเนินงาน

**1.แบบแผนการดำเนินงาน**

 โครงการนี้เป็นการวิจัยเชิงปฏิบัติการ แบ่งเป็น 2 ส่วน คือ ส่วนแรกเป็นการพัฒนากระบวนการจัดการชั้นเรียนโดยนักวิจัยพัฒนากระบวนการจัดการชั้นเรียนขึ้นมา 4 กระบวนการ โดยใช้ข้อมูลและวิธีวิเคราะห์เชิงคุณภาพ และส่วนหลังเป็นการหาประสิทธิภาพของกระบวนการโดยมอบหมายให้ครูนำกระบวนการที่เสนอไปทดลองใช้ปฏิบัติการจริงในชั้นเรียนกับการเรียนการสอนตามปกติในแบบบูรณาการ

2.การออกแบบการดำเนินงาน

 ผู้ให้ข้อมูล ได้แก่ ครู ผู้บริหารโรงเรียน ศึกษานิเทศก์และผู้เกี่ยวข้องอื่นๆ

 เครื่องมือที่ใช้ในโครงการ ประกอบด้วย

 ก.กระบวนการและคู่มือการใช้กระบวนการ เป็นเอกสารที่เขียนขึ้นเพื่อให้ครูใช้ในการปฏิบัติงานตามกระบวนการจัดการชั้นเรียน 4 กระบวนการ ประกอบด้วยกระบวนการหลักและกระบวนการย่อย แบบฟอร์มและรายงาน

 ข.ชุดฝึกปฏิบัติกิจกรรม เป็นเอกสารที่เขียนขึ้นเพื่อให้ครูใช้ในการทำกิจกรรมประกอบคู่มือกระบวนการในข้อ ก. จำนวนตามความเหมาะสม

 ค.แบบสอบถาม เป็นเอกสารที่เขียนขึ้นเพื่อใช้สำรวจความพึงพอใจของครูและผู้เกี่ยวข้องที่มีต่อกระบวนการและคู่มือการใช้งานกระบวนการ

**3.ขั้นตอนการดำเนินงาน**

 (1)ขั้นการออกแบบกระบวนการ

 ก.การออกแบบกระบวนการ ใช้วิธีสนทนากลุ่มด้วยการจัดประชุมครูและผู้เกี่ยวข้อง ครั้งที่ 1 ในเดือนมีนาคม 2555

 ข.กลุ่มผู้พัฒนากระบวนการประกอบด้วยนักวิจัย ผู้บริหารและครู จำนวน 35 คน(ยกเว้นครูในโรงเรียนทั่วไป)ตามตารางข้างล่าง โดยแบ่งเป็น 4 กลุ่มคือ กลุ่ม A, กลุ่ม B, กลุ่ม C, และกลุ่ม D เพื่อออกแบบกระบวนการ 4 กระบวนการ ตามลำดับ

 ค.การวิเคราะห์ข้อมูล ใช้วิธีการลงความเห็นของกลุ่มผู้ให้ข้อมูล

การจัดกลุ่มผู้ให้ข้อมูลขั้นการออกแบบกระบวนการและตรวจสอบ

|  |  |  |  |  |  |
| --- | --- | --- | --- | --- | --- |
| **กลุ่มผู้ออกแบบกระบวนการ** | จำนวนคน | กลุ่ม A | กลุ่ม B | กลุ่ม C | กลุ่ม D |
| ก.นักวิจัยข.ศึกษานิเทศก์ค.ครูดีเด่นง.รองผู้อำนวยการในโรงเรียนต้นแบบจ.หัวหน้ากลุ่มสาระในโรงเรียนต้นแบบฉ.ครูในโรงเรียนต้นแบบ1.โรงเรียนวัดบางจะเกร็ง2.โรงเรียนวัดบางขันแตก3.โรงเรียนวัดโรงธรรม มิตรภาพ704.โรงเรียนทีปังกรณ์วิทยาพัฒน์5.โรงเรียนเมธีชุณหวัณ(มัธยม)6.โรงเรียนวัดบางกระพ้อม7.โรงเรียนวัดช่องลมวรรณาราม8.โรงเรียนวัดเสด็จ9.โรงเรียนวัดคู้สนามจันทร์10.โรงเรียนวัดช่องลม(ธรรมโชติ) ช.ครูในโรงเรียนทั่วไป | 108883051588112 | 2111122228142232 | 2111132227232232 | 2111122228142232 | 2111132227142222 |
| รวม | 111  | 28+7 | 28+7 | 28+7 | 27+7 |

 (2)ขั้นการตรวจสอบกระบวนการ

 ก.การตรวจสอบความพึงพอใจต่อกระบวนการ ใช้วิธีการสำรวจความคิดเห็นของครูและผู้เกี่ยวข้องด้วยการแจกแบบสอบถามในเดือนมีนาคม 2555

 ข.กลุ่มผู้ตรวจสอบกระบวนการประกอบด้วยผู้เชี่ยวชาญ ผู้บริหารและครูในโรงเรียนต้นแบบและครูในโรงเรียนทั่วไปตามตารางข้างบน จำนวน 111 คน โดยครูทุกคนตรวจสอบความพึงพอใจทั้ง 4 กระบวนการ

 ค.การวิเคราะห์ข้อมูล ใช้คิดหาค่าร้อยละ

 (3)ขั้นการทดลองใช้กระบวนการ

 ก.การทดลองใช้กระบวนการใช้วิธีปฏิบัติการจริงในชั้นเรียนของครู ในระหว่างเดือนเมษายน-กรกฎาคม 2555

 ข.กลุ่มผู้ทดลองใช้กระบวนการได้แก่ครูในโรงเรียนต้นแบบทุกคน จำนวน 111 คนตามตารางข้างล่างเป็นกลุ่มผู้ทดลองใช้กระบวนการทั้ง 4 กระบวนการต่อเนื่องกัน ตามลำดับ

การจัดกลุ่มผู้ให้ข้อมูลขั้นการทดลองใช้งานกระบวนการและประเมินประสิทธิภาพ

|  |  |  |  |
| --- | --- | --- | --- |
| กลุ่มผู้นิเทศก์/ประเมินประสิทธิภาพ  | จำนวนคน | กลุ่มผู้ทดสอบการใช้งานกระบวนการ/ประเมินประสิทธิภาพ  | จำนวนคน |
| * ผู้นิเทศก์

 ก.นักวิจัย ข.ศึกษานิเทศก์  ค.ครูดีเด่น ง.รองผู้อำนวยการในโรงเรียนต้นแบบ จ.หัวหน้ากลุ่มสาระในโรงเรียนต้นแบบ   | 22222  | * ผู้ทดลองใช้กระบวนการ

 ก.ครูในโรงเรียนต้นแบบ1.โรงเรียนวัดบางจะเกร็ง2.โรงเรียนวัดบางขันแตก3.โรงเรียนวัดโรงธรรม มิตรภาพ704.โรงเรียนทีปังกรณ์วิทยาพัฒน์5.โรงเรียนเมธีชุณหวัณ(มัธยม)6.โรงเรียนวัดบางกระพ้อม7.โรงเรียนวัดช่องลมวรรณาราม8.โรงเรียนวัดเสด็จ9.โรงเรียนวัดคู้สนามจันทร์10.โรงเรียนวัดช่องลม(ธรรมโชติ)ช.ครูในโรงเรียนทั่วไป |  108883051588115 |
|   |   | รวม |  111 |

 ค.การวิเคราะห์ข้อมูล ใช้วิธีการบันทึกการนิเทศและสรุปเนื้อหา

 (4)ขั้นหาประสิทธิภาพของกระบวนการ

 ก.ใช้วิธีสำรวจด้วยแบบสอบถามจากครูร่วมกับจัดสนทนากลุ่มครั้งที่ 3 ในเดือนกรกฎาคม 2555

 ข.กลุ่มผู้ตอบแบบสอบถามได้แก่ครูในโรงเรียนต้นแบบทุกคน จำนวน 111 คนตามตารางข้างบน

 ค.กลุ่มผู้สนทนากลุ่มได้แก่กลุ่มนักวิจัย ผู้บริหารและครู โดยแบ่งเป็น 4 กลุ่มคือ กลุ่ม A, กลุ่ม B, กลุ่ม C, และกลุ่ม D เป็นกลุ่มผู้ให้ข้อมูลประสิทธิภาพกระบวนการทั้งสี่กระบวนการ คือ(1)กระบวนการจัดกิจกรรมพัฒนาผู้เรียน (2)กระบวนการจัดสื่อและเทคโนโลยีการเรียนรู้ (3)กระบวนการจัดการเรียนรู้ที่เน้นผู้เรียนเป็นสำคัญ และ(4)กระบวนการจัดการงานวิจัยในชั้นเรียนต่อเนื่องกันทั้งสี่กระบวนการตามลำดับ

 ง.การวิเคราะห์ข้อมูล ใช้วิธีคำนวนหาค่าร้อยละและการสรุปเนื้อหา

**4.แผนการดำเนินงาน**

 **การดำเนินงานโครงการมีระยะเวลา 9 เดือน**  จำแนกดังตาราง

|  |  |  |  |
| --- | --- | --- | --- |
| กิจกรรมของโครงการ | ระยะเวลา/วันประชุมกลุ่ม | งบประมาณ | ผลที่คาดว่าจะได้รับ |
| มค-กพ | มีค---เมย---พค---มิย---กค.  | สค | กย |  |
| ก. ออกแบบกระบวนการ |   |   |  |  | -ค่าจัดประชุมปฏิบัติการ 1 ครั้ง 20000 บาท-ค่าสำรวจความพึงพอใจ 5000 บาท-ค่าจัดทำเอกสารคู่มือ 20000 บาท | ก.กระบวนการ 4 กระบวนการ ข.คู่มือกระบวนการ 4 ชุดค.ความพึงพอใจร้อยละ 80  |
| ข.ปฏิบัติงานตามคู่มือและนิเทศ |  |   |  |  | -ค่าจัดประชุมปฏิบัติการ 1 ครั้ง 20000 บาท-ค่าสนับสนุนครู 300000 บาท-ค่านิเทศติดตาม 20000 บาท | ก.กิจกรรมพัฒนาผู้เรียน 100 รายการข.สื่อนวัตกรรม 100 รายการค.แผนการจัดกิจกรรม 100 รายการ ง.เอกสารวิจัยในชั้นเรียน 100 รายการ |
| ค.ประชุมปรับปรุงกระบวนการ/และคู่มือ  |   |   |   |  | -ค่าจัดประชุมปฏิบัติการ 1 ครั้ง 20000 บาท -ค่าจัดทำเอกสารคู่มือ 2000 บาท | ก.ประสิทธิภาพของกระบวนการ  |
| ง.นำคู่มือกระบวนการไปเผยแพร่  |    |   |  |  | -ค่าจัดทำเอกสาร 5000 บาท-ค่าจัดประชุมปฏิบัติการ 1 ครั้ง 30000 บาท-ค่าสำรวจความพึงพอใจ 5000 บาท  | ก.เอกสารเผยแพร่ 4 ฉบับข.จัดประชุมวิชาการ 1 ครั้ง   |

**5.ปฏิทินการประชุมกลุ่ม**

 โครงการกำหนดจัดประชุมครูในโรงเรียนต้นแบบในวันเสาร์แรกของเดือนทุกเดือนๆละ 1 ครั้ง ดังตาราง

|  |  |  |  |  |
| --- | --- | --- | --- | --- |
| เดือน | กิจกรรมของโครงการ | วันที่เดือน เวลา สถานที่ | ผู้เข้าประชุม |  ผลงานที่ครูจัดทำขึ้น |
| มีนาคม 2555 | ก.มรภ.จัดประชุมกลุ่มครั้งที่1 ออกแบบกระบวนการ ข.มรภ.จัดสำรวจความคิดเห็นต่อกระบวนการ ค.ครูนำกระบวนการที่1-2 ไปปฏิบัติ  | เสาร์ 3 มีนาคม 2555เวลา 10.00-14.00 น.สำนักงานเขตพื้นที่/โรงเรียนต้นแบบ  | ครูในโรงเรียนต้นแบบนักวิจัย ศึกษานิเทศก์ ผู้บริหาร  | กระบวนการ 4 รายงานคู่มือการใช้งานกระบวนการคู่มือปฏิบัติงานกระบวนการ |
| เมษายน 2555 | ก.มรภ.ประชุมกลุ่มครั้งที่2 ประเมินกระบวนการที่1ข.ครูนำกระบวนการที่2-3 ไปปฏิบัติ ค.ครูส่งผลงานกระบวนการที่1  | เสาร์ 7 เมษายน 2555เวลา 10.00-14.00 น. สำนักงานเขตพื้นที่/โรงเรียนต้นแบบ30 เมษายน 2555 | ครูในโรงเรียนต้นแบบนักวิจัย ศึกษานิเทศก์ ผู้บริหาร  | ก.กิจกรรมพัฒนาผู้เรียน ข.ประสิทธิภาพของกระบวนการที่1  |
| พฤษภาคม 2555 | ก.มรภ.ประชุมกลุ่มครั้งที่3 ประเมินกระบวนการที่2ข.ครูนำกระบวนการที่3 ไปปฏิบัติ ค.ครูส่งผลงานกระบวนการที่2 | เสาร์ 5 พฤษภาคม 2555เวลา 10.00-14.00 น. สำนักงานเขตพื้นที่/โรงเรียนต้นแบบ31 พฤษภาคม 2555 | ครูในโรงเรียนต้นแบบนักวิจัย ศึกษานิเทศก์ ผู้บริหาร  | ข.สื่อนวัตกรรมข.รายงานประสิทธิภาพของกระบวนการที่2  |
| มิถุนายน 2555 | ก.มรภ.ประชุมกลุ่มครั้งที่4 ติดตามผลครึ่งโครงการ ข.ครูนำกระบวนการที่3-4 ไปปฏิบัติ  | เสาร์ 2 มิถุนายน 2555เวลา 10.00-14.00 น.สำนักงานเขตพื้นที่/โรงเรียนต้นแบบ | ครูในโรงเรียนต้นแบบนักวิจัย ศึกษานิเทศก์ ผู้บริหาร  | รายงานผลครึ่งโครงการ |
| กรกฎาคม 2555 | ก.มรภ.ประชุมกลุ่มครั้งที่5 ประเมินกระบวนการที่3ข.ครูนำกระบวนการที่4 ไปปฏิบัติค.ครูส่งผลงานกระบวนการที่3  | เสาร์ 7 กรกฎาคม 2555เวลา 10.00-14.00 น. สำนักงานเขตพื้นที่/โรงเรียนต้นแบบ31 กรกฎาคม 2555 | ครูในโรงเรียนต้นแบบนักวิจัย ศึกษานิเทศก์ ผู้บริหาร  | ก.แผนการจัดกิจกรรมข.รายงานประสิทธิภาพของกระบวนการที่3  |
| สิงหาคม 2555 | ก.มรภ.ประชุมกลุ่มครั้งที่6 ประเมินกระบวนการที่4 ข.มรภ.สรุปผลโครงการ ค.ครูส่งผลงานกระบวนการที่4 | เสาร์ 4สิงหาคม 2555เวลา 10.00-14.00 น. สำนักงานเขตพื้นที่2/โรงเรียนต้นแบบ31 สิงหาคม 2555 | ครูในโรงเรียนต้นแบบนักวิจัย ศึกษานิเทศก์ ผู้บริหาร  | ก.เอกสารวิจัยในชั้นเรียนข.รายงานประสิทธิภาพของกระบวนการที่4  |
| กันยายน 2555 | ก.มรภ.ประชุมกลุ่มครั้งที่7 จัดนิทรรศการวิชาการข.ครูนำเสนอผลงานค.มรภ.มอบรางวัลผลงานดีเด่น  | เสาร์ 15กันยายน 2555เวลา 9.00-15.00 น.มหาวิทยาลัยราชภัฏสวนสุนันทา  | ศึกษานิเทศก์ ผู้บริหาร ครูในโรงเรียนต้นแบบ/ในโรงเรียนทั่วไป | ก.เอกสารเผยแพร่ 4 รายการข.รายงานผลโครงการค.รายงานการประชุมวิชาการ  |

**6.พื้นที่เรียนรู้ของโครงการ**

 (1)โครงการกำหนดจัดให้มีพื้นที่แลกเปลี่ยนเรียนรู้ระหว่างนักวิจัยและผู้บริหารกับครูในโรงเรียนต้นแบบ สำหรับใช้ติดต่อ ประสานงาน รายงานหรือกิจกรรมอื่นๆที่เกี่ยวข้องขึ้น

 (2)การแลกเปลี่ยนเรียนรู้ให้เขียนเป็นบันทึก บันทึกจำนวนมากไปจัดเก็บรวมกันไว้ในแหล่งรวมบันทึก เรียกว่า blog บลอกจำนวนมากไปเก็บรวมกันไว้ในแหล่งรวมบลอก เรียกว่า planet โปรแกรมที่จัดการงานแลกเปลี่ยนเรียนรู้ข้างต้นชื่อ GOTOKNOW แปลว่า ไปเรียนรู้กันดีกว่า

 ตัวอย่างหน้าแหล่งรวมบลอกของโครงการ

 

 (3)วิธีอ่านบันทึกจากแหล่งรวมบลอก(planet)

 พิมพ์ <http://www.gotoknow.org/planets/bestschool>

 (4)วิธีเขียนบันทึกลงในแหล่งรวมบันทึก(blog)

 ก.พิมพ์ <http://www.gotoknow.org/blogs/books/view/bpschool>

 ข.ใส่ username = classroom Password = classroom

 ค.ทำงานตามเมนูหน้าจอ

 (5)วิธีแลกเปลี่ยนเรียนรู้

 ก.เข้าเขียนบันทึกประสบการณ์ตนเองลงในบลอกทุกวัน/สัปดาห์(ให้ความรู้แก่ผู้อื่น)

 **ข.**เข้าอ่านบันทึกประสบการณ์เพื่อนสมาชิกจากบลอกทุกวัน/สัปดาห์(เรียนรู้จากผู้อื่น)

 ค.เขียน Comment แลกเปลี่ยนความคิดกับเพื่อนสมาชิกทุกครั้งที่เข้าอ่าน(รวยความคิด)

 ง.เขียนหนังสือจากประสบการณ์ตนเองและผู้อื่น